**כשסבא אליהו היה קטן** היא סדרת ספרים מאת ינץ לוי המאוירת על ידי אבי בלייר. הסדרה מבוססת על סיפורים אמיתיים של סבא אליהו (אבא של ינץ לוי ). הסדרה נבחרה למצעד הספרים של משרד החינוך.

דמויות
------

* **אליהו לוי** - ילד נחמד וחכם, אשר חי בעוני, ותמיד מנסה להשיג כסף למשפחה שלו ולעזור להוריו. הוא חווה הרבה הרפתקאות. לעיתים קרובות הבטן שלו מדברת אליו ונוזפת בו על כך שהוא אינו מאכיל אותה כראוי. הוא הילד העני ביותר בכיתתו.
* **אברהם בן יקר** - ילד עשיר, גרוע בלימודים. לומד בכיתתו של אליהו ומציק לו. אמו של אליהו עובדת בתור משרתת בביתו של אברהם. חובב אוכל מושבע, בעיקר כריכים. ככל הנראה סובל מאכילת יתר כפייתית. נדרש לקבל יותר מ-90 בעבודה על נמל על מנת לקבל סוס פוני.
* **רחל לוי** - אמא של אליהו, מאוד אוהבת אותו. עובדת בתור משרתת בביתו של אברהם.
* **יעקב לוי** - אביו של אליהו, מתנהג אליו בקשיחות לפעמים. הוא עבד כמוכר בוטנים במהלך רוב הספר הראשון, ובסופו, היה לכורך ספרים עד אמצע הספר השני. בספר השני חולה בשחפת ואליהו מנסה (ומצליח) לעזור לו.
* **גברת בן יקר** - אישה עשירה ולא מרוצה. אמא של אברהם. לא מתייחסת יפה לרחל.
* **יעקב בן יקר** - בעלה. יעקב מנסה להתחזות אליו כדי לקבל טיפול לשחפת.
* **אלברט הנהג** - הנהג של משפחת בן יקר. בספר השני עוזר לאליהו ומשפחתו להתחזות למשפחת בן יקר.
* **דוד -** האיש שממנו רכשו הוריו של סבא אליהו את ביתו. בספר השלישי גובה מהם כסף.
* **חדווה בן יקר** - ילדה ממשפחת בן יקר שמתחברת עם סבא אליהו. אוהבת לעשות צרות ואוהבת אינדיאנים.

עלילת הספרים
------------

### כשסבא אליהו היה קטן (2017)

אליהו הוא בן למשפחה ענייה החיה בבית קטן ועלוב, אין להם שום דבר, אבל רחל אמו של אליהו לא מתייאשת היא עובדת כמנקה אצל משפחת בין יקר העשירה. בכסף שהיא מרוויחה היא שולחת את אליהו לבית הספר. אליהו מצטיין היטב בלימודים, לעומת זאת אברהם בין יקר בין למשפחה עשירה (שבה עובדת רחל אמו של אליהו) אינו מצטיין כלל בלימודים. מורהו של אליהו שולח את אליהו לעזור לאברהם בלימודים. אליהו אכן מגיע לביתו של אברהם ושם מגלה ספרייה עצומה השייכת רק למשפחת בין יקר. באותו הערב אמו מביאה לביתו את הספר רובינזון קרוזו לביתם ואליהו קורא אותו בעניין רב.

בעקבות הספר לאליהו יש תוכנית, בכל יום אמו תביא לו ספר אחר ממשפחת בין יקר אליהו יוציא ממנו את העמודים ובמקומם יכניס לתוך הספר דפי עיתונים כך שהספר ייראה מלא מבחינה חיצונית. בעוד יעקב אביו של אליהו ייקח את דפי הספר יכרוך להם כריכה חדשה, ואז ימכרם מחדש וכך ישתפר מצבם הכלכלי. התוכנית צולחת ומצבם הכלכלי של משפחת אליהו משתפר.

### כשסבא אליהו היה קטן 2 - מבול של צרות (2019)

אליהו ומשפחתו מצליחים להתרומם מעט כלכלית כשאביו יעקב החל לעבוד ככורך, אך כשהחורף בא מים מציפים את ביתו והעסק קורס, אליהו ומשפחתו נשארים חסרי כל.

המצב מחמיר כשאביו של אליהו חולה בשחפת ואין למשפחתו כסף לטיפול רפואי. אליהו יוזם תוכנית במסגרתה אברהם בן יקר, ילד מכיתתו, ייתן לו את ה"פנקס האדום" של אביו העשיר בתמורה לכך שיקבל חיסון במקומו. בעוד אביו יתחזה לאביו של אברהם וכך יקבל טיפול רפואי בבית החולים.

התוכנית צולחת ואביו של אליהו מבריא.

### כשסבא אליהו היה קטן 3 - אין כמו בבית (2022)

כריכת הספר השלישי
אליהו הוא בן למשפחה ענייה ושהקיץ מגיעה לאליהו אין אפילו נעליים לנעול כדי לחצוץ בין רגליו לרצפה הלוהטת.

כשאליהו חוזר לביתו השכור הוא מגלה שהבעלים של הבית החליט לגרש אותם ממנו מכיוון שהם מתעכבים בדמי השכירות.

בעקבות זה אליהו ומשפחתו מחפשים דירה חדשה ולאחר שלא מוצאים מחליטים לגור לעת עתה מתחת לעץ תות בקצי העיר.

בבית הספר אליהו פוגש את חדווה בין יקר ילדה עשירה, שמתחצפת למורים. והשניים מתיידדים.

חדווה מבקרת את אליהו מתחת לעץ התות שמשמש את משפחתו לבית. ומשכנעת אותו לשחק איתה במשחקים אנידיאניים.

במהלך המשחק מגיעים למקום מנהל בית הספר של אליהו, ודוד: האיש שגובה מהמשפחה של אליהו את שכר הדירה של הדירה הקודמת שלהם.

אליהו וחדווה עסוקים במשחק שבו אליהו מעמיד פנים שהוא מעלה את הרוחות המתים, ודוד ומנהל בית הספר של אליהו בטוחים שאליהו אכן מדבר עם רוחות של אנשים מתים, מנהל בית הספר ודוד מפיצים את השמועה שאליהו מדבר עם רוחות ובעקבות כך אנשים רבים באים אל אליהו ומשוחחים דרכו אם רוחות של מכרים שלהם, ובתמורה מקבל אליהו ומשפחתו הענייה מזון וכסף.

בעקבות כך נפוצה השמועה שאת הכוח לדבר עם הרוחות שואב אליהו מקבר של קדוש מומצא בשם: שמעון בן לולו בן איברהים ובקיצור השבלב"א. ראש העיר שמגיע לראות על מה ההמולה במקום מחליט לאור העובדה שאנשים מכל הדתות באים אל הקבר הבדיוני להקים סביבו מבנה שתחזוקתו תיפול על משפחתו של אליהו ובתמורה תתגורר במבנה.

כך נפתרת בעיית המגורים של משפחת לוי.

סדר הספרים
----------

| מס' הספר | שם הספר | שנת הוצאה | מחבר | מבוסס על |
| --- | --- | --- | --- | --- |
| 1 | כשסבא אליהו היה קטן | 2017 | ינץ לוי | סיפורים ששמע המחבר מאביו על ילדותו בתל אביב של שנות השלושים. |
| 2 | כשסבא אליהו היה קטן: מבול של צרות | 2019 | ינץ לוי | סיפורים ששמע המחבר מאביו על ילדותו בתל אביב של שנות השלושים. |
| 3 | כשסבא אליהו היה קטן: אין כמו בבית | 2022 | ינץ לוי | סיפורים ששמע המחבר מאביו על ילדותו בתל אביב של שנות השלושים. |
| 4 | כשסבא אליהו היה קטן: האמת, כל האמת ורק האמת | 2023 | ינץ לוי | סיפורים ששמע המחבר מאביו על ילדותו בתל אביב של שנות השלושים. |

קישורים חיצוניים
----------------

* אתר למנויים בלבד עופרה רודנר, "כשסבא אליהו היה קטן" של ינץ לוי: והילד הזה הוא עני, באתר הארץ, 12 בינואר 2018

הערות שוליים
------------

1. ↑  כשסבא אליהו היה קטן - ינץ לוי | KidsBest - ספרים מומלצים לילדים, באתר KidsBest, ‏3 בנובמבר 2019
2. 1 2  הוצאת ספרים כנרת זמורה דביר - כל הספרים האהובים לרכישה אונליין, באתר www.kinbooks.co.il
3. ↑  ינץ לוי, **כשסבא אליהו היה קטן 3 - אין כמו בבית**, עמ' 106
4. ↑  ינץ לוי, **כשסבא אליהו היה קטן 3 - אין כמו בבית**, עמ' 148
5. ↑  ינץ לוי, **כשסבא אליהו היה קטן 3 - אין כמו בבית**, עמ' 173